Domino magnifico et venerabili cenobio quod est constructum in honore beatorum apostolorum Petri et Pauli. Ego Dado et uxor mea Oda et Arlegius donamus Deo et denominatis apostolis, ad locum scilicet Cluniacum et fratribus inibi Deo militantibus, pro remedio animarum nostrarum et anima Acardi, ut Deus omnipotens nos et animam ejus dignetur de laqueo Diaboli liberare, campum qui est situs in pago Matisconensi, in agro Marciacense, in villa Masilleaco vocant; terminat ipse campus a mane Graona volvente, a medio die increpito et terra de Cassaneto, a sero rocca, a circio terra Sancti Petri. Infra istas terminationes, totum ad integrum donamus atque transfundimus, ut fratres prelibati cenobii ab hodie in omnibus quicquid voluerint faciant. Si quis vero, si nos, aut ullus homo qui hoc donum calumpniare presumpserit, auri unciam unam componat, et dehinc firmum et stabile permaneat, cum stipulatione subnixa. Actum Marciacense villa. S. Dadonis et uxoris suæ et Arlei, qui fieri et firmari rogaverunt. S. Teoce, Dode et filiis eorum, qui consenserunt. S. Rotlendis, Frogueldis, quæ in omnibus consenserunt. S. Eliodi, Acardi, Dedenci, Richerii. Benedictus scripsit in mense junio, anno nono regnante Lotthario rege.